CELEX: E2007J0002
Language: sk
Date: 2007-10-30
Title: Rozsudok Súdneho dvora z  30. októbra 2007 vo veci E-2/07: Dozorný orgán EZVO proti nórsky štát (Dôchodkové práva vdov a vdovcov – Rovnaké zaobchádzanie so ženami a mužmi – Článok 69 Dohody o EHP – Smernica 79/7/EHS – Smernica 86/378/EHS)

7.2.2008   
            
            
               SK
            
            
               Úradný vestník Európskej únie
            
            
               C 33/9
            
         
      ROZSUDOK SÚDNEHO DVORA
   
   z 30. októbra 2007
   vo veci E-2/07: Dozorný orgán EZVO proti nórsky štát
   
      (Dôchodkové práva vdov a vdovcov – Rovnaké zaobchádzanie so ženami a mužmi – Článok 69 Dohody o EHP – Smernica 79/7/EHS – Smernica 86/378/EHS)
   
   (2008/C 33/07)
   Vo veci E-2/07, Dozorný orgán EZVO proti Nórske kráľovstvo – Žiadosť o vyhlásenie, že Nórske kráľovstvo ponechaním v platnosti ustanovení zákona Lov av 28. juli 1949 nr. 26 om Statens Pensjonskasse (zákon o dôchodkoch pre zamestnancov vo verejnej službe), ktoré sa týkajú dôchodkových práv vzniknutých na základe období zamestnanosti po 1. januári 1994 a na základe ktorých je pozostalostný dôchodok vdovca, ktorého manželka sa stala pred 1. októbrom 1976 členkou dôchodkového fondu pre verejnú službu, krátený v súvislosti s jeho iným príjmom, zatiaľ čo vdova za rovnakých okolností dostáva pozostalostný dôchodok bez krátenia, nesplnilo svoje povinnosti podľa článku 69 ods. 1 Dohody o EHP a článku 5 právneho predpisu uvedeného v bode 20 prílohy XVIII k Dohode o EHP (smernica Rady 86/378/EHS z 24. júla 1986 o vykonávaní zásady rovnakého zaobchádzania s mužmi a ženami v zamestnaneckých systémoch sociálneho zabezpečenia, zmenená a doplnená smernicou Rady 96/97/ES z 20. decembra 1996), pozmenené protokolom 1, Súdny dvor EZVO v zložení: Carl Baudenbacher, predseda (sudca – spravodajca), Henrik Bull a Thorgeir Örlygsson, sudcovia, vyniesol 14. marca 2007 rozsudok, ktorého výroková časť znie takto:
   
               1.
            
            
               Nórske kráľovstvo ponechaním v platnosti ustanovení zákona Lov av 28. juli 1949 nr. 26 om Statens Pensjonskasse, ktoré sa týkajú dôchodkových práv vzniknutých na základe období zamestnanosti po 1. januári 1994 a na základe ktorých je pozostalostný dôchodok vdovca, ktorého manželka sa stala pred 1. októbrom 1976 členkou dôchodkového fondu pre verejnú službu, krátený v súvislosti s jeho iným príjmom, zatiaľ čo vdova za rovnakých okolností dostáva pozostalostný dôchodok bez krátenia, nesplnilo svoje povinnosti podľa článku 69 ods. 1 Dohody o EHP a článku 5 právneho predpisu uvedeného v bode 20 prílohy XVIII k Dohode o EHP (smernica Rady 86/378/EHS z 24. júla 1986 o vykonávaní zásady rovnakého zaobchádzania s mužmi a ženami v zamestnaneckých systémoch sociálneho zabezpečenia, zmenená a doplnená smernicou Rady 96/97/ES z 20. decembra 1996), pozmenené protokolom 1.
            
         
               2.
            
            
               Nórske kráľovstvo je povinné uhradiť súdne trovy.